Client-Server Model

Το πρότυπο του OSI μας λέει πως οι εφαρμογές βρίσκονται στο έβδομο επίπεδο. Οι εφαρμογές είναι το λογισμικό εκείνο το οποίο κάνει ορατό στον χρήστη το δίκτυο. Το διαδίκτυο διαθέτει έναν μεγάλο αριθμό από τέτοιες εφαρμογές ορισμένες από τις οποίες υπάρχουν από τις περιόδους του APRANET, ενώ άλλες αναπτύχθηκαν αργότερα και συνεχίζουν να αναπτύσσονται. Οι εφαρμογές του διαδικτύου είναι σχεδιασμένες με βάση το μοντέλο του πελάτη - εξυπηρετητή. Για κάθε υπηρεσία, υπάρχει μια εφαρμογή που εκτελείται σε κάποιον υπολογιστή και παρέχει συγκεκριμένες δυνατότητες στον χρήστη, όπως για παράδειγμα τα πρακτικά ενός συνεδρίου. Αυτή η εφαρμογή, είναι ο **εξυπηρετητής**. Για να πάρει κάποιος τα πρακτικά , πρέπει να εκτελέσει μια άλλη εφαρμογή στον δικό του υπολογιστή, μέσω της οποίας θα συνδεθεί με τον εξυπηρετητή, θα του ζητήσει τα κατάλληλα αρχεία , ώστε να τα μεταφέρει στον υπολογιστή του. Αυτή η εφαρμογή είναι ο **πελάτης**. Η επικοινωνία μεταξύ πελάτη - εξυπηρετητή γίνεται με τη χρήση του κατάλληλου **πρωτοκόλλου**, το οποίο αποτελεί τη "γλώσσα συνεννόησης" μεταξύ των δύο εφαρμογών. Οι βασικότερες υπηρεσίες του διαδικτύου είναι οι εξής.:

* το ηλεκτρονικό ταχυδρομείο.
* τα ηλεκτρονικά νέα.
* η μεταφορά αρχείων.
* η απομακρυσμένη σύνδεση
* ο παγκόσμιος ιστός.
* άλλες υπηρεσίες και η εξέλιξη των παραπάνω